EUROPA-KOMMISSIONEN 


#AskThePresident og #SpaceChat — Deltagerbetingelser 


Kriterier for deltagelse 


1. Det er kun privatpersoner, der handler på egne vegne, som kan deltage. Spørgsmål fra 
journalister og medierepræsentanter vil ikke blive taget i betragtning. 
2. Deltagere under 18 år skal have deres forældres tilladelse til at indsende spørgsmål. 


Regler for indsendelse af spørgsmål 


g 


Deltagerne skal indsende videoer på højst 30 sekunder. 

4. Deltagerne skal indsende deres videoer på Instagram via historier, feed-opslag og direkte 
beskeder, via Facebook Messenger, via Twitter eller pr. e-mail til 
COMM-SOCIAL-MEDIA-TEAM @ec.europa.eu. 

5. Deltagerne skal tagge Europa-Kommissionen på disse platforme. 

6. De enkelte deltagere kan indsende så mange videoer, de ønsker. 

7. Deltagere under 18 år skal indsende en underskrevet forældretilladelse sammen med hvert 
videospørgsmål. 

8. De udvalgte deltagere skal acceptere databeskyttelseserklæringen og udfylde 

samtykkeformularen, før deres spørgsmål kan bruges. 


Betingelser 


9. Europa-Kommissionen påtager sig intet ansvar for videoer, der er gået tabt, beskadiget eller 
indsendt forkert, uanset hvordan det er sket. 

10. Europa-Kommissionen er under ingen omstændigheder ansvarlig for tab, skader eller 
personskader, som deltagerne eller en tredjepart måtte lide i forbindelse med optagelse og 
indsendelse af videospørgsmålet. 

11. Kommissionen kan ikke holdes ansvarlig for udgifter, som deltagerne måtte have i forbindelse 
med deres videospørgsmål. 


Tidsfrister 


12. Vi vil på Facebook, Instagram- og Twitter fortælle, hvornår fristen for at indsende videospørgsmål 
er. De udvalgte deltagere vil blive kontaktet kort tid efter denne frist. 


Udvælgelseskriterier 


13. Udvælgelseskriterierne er overholdelse af betingelserne, videoens kvalitet og spørgsmålets 
relevans. 

14. Udvælgelsen bliver foretaget af et panel bestående af medarbejdere i Europa-Kommissionen på 
vegne af denne og på grundlag af kriterierne for at deltage og indsende videospørgsmål. Panelet 
udvælger de 5 bedste spørgsmål. Vi kontakter de 5 deltagere og beder dem acceptere 
databeskyttelseserklæringen og de her beskrevne betingelser. 


Betaling 


15. 


16. 


Hverken Europa-Kommissionen eller nogen anden organisation, der agerer på vegne af den, vil 
på noget tidspunkt kræve nogen form for betaling eller køb for at kunne deltage i spørgsmål og 
svar-sessionerne. 

Deltagerne er selv ansvarlige for eventuelle udgifter til at optage og indsende videoen (herunder 
udgifter til internetadgang). 


Accept af reglerne 


17. 


18. 


19. 


Personer, der indsender en video via Instagram, Facebook eller Twitter, accepterer dermed disse 
sociale mediers betingelser for brug. 

Ved at indsende et videospørgsmål indvilliger deltagerne i at blive kontaktet af Europa- 
Kommissionen via Instagram, Facebook, Twitter eller e-mail. 

Europa-Kommissionen forbeholder sig ret til at ændre de her beskrevne betingelser når som 
helst og uden varsel, men forpligter sig til at opdatere dem på den særlige webside for. Det er 
deltagernes eget ansvar at tjekke betingelserne regelmæssigt på den nævnte webside og holde 
sig opdateret om eventuelle ændringer. 


Diskvalifikation 


20. 


21. 


Indsendte spørgsmål, der ikke opfylder de ovennævnte betingelser, kan blive diskvalificeret uden 
varsel. 

Deltagere, som ikke vil acceptere betingelserne eller behandlingen af deres personoplysninger, 
eller som trækker deres accept af betingelserne tilbage, vil automatisk blive udelukket. 


Ophavsret 


22. 


23. 


24. 


25. 


26. 


27. 


Den enkelte deltager står inde for, at han/hun er den eneste ophavsmand og rettighedshaver til 
det indhold, der er i videoen, og at han/hun ikke har krænket eller vil krænke nogen tredjeparts 
ophavsret, ret til privatliv, billedrettigheder eller øvrige rettigheder. 

Hvis det bevises, at en deltager har begået plagiering, bliver han/hun diskvalificeret. Plagiering 
omfatter også at benytte andres sprog og tanker uden tilladelse og foregive, at de er ens 
eget/egne. 

Deltagerne skal også bekræfte, at alt indhold er "model released", hvilket vil sige, at enhver 
tredjepart, som har udarbejdet eller på nogen måde deltaget i udarbejdelsen af indholdet, 
allerede har givet sit samtykke til ovennævnte brug. 

Ud over at have ophavsret og beslægtede rettigheder til indholdet erklærer deltagerne, at de har 
overholdt al relevant lovgivning (om ophavsret, ret til beskyttelse af privatlivets fred osv.) ved 
fremstillingen af deres video, og at de har indhentet alle de nødvendige rettigheder og tilladelser. 
Deltagerne skal tage hensyn til, at dette kan omfatte arbejde udført af en tredjepart (f.eks. 
arkitektonisk design, skulpturer, fotografier eller varemærker) eller billedrettigheder (hvis et foto 
viser identificérbare personer). 

Deltagerne må ikke tage billeder af privatpersoner uden deres samtykke. Børn har brug for en 
forældretilladelse, der skal vises i videoen. Når en deltager indsender en video, erhverver Den 
Europæiske Union uigenkaldeligt ejendomsret på verdensplan til materialet og alle de 
intellektuelle ejendomsrettigheder, der knytter sig til materialet. Den Europæiske Union 
erhverver eneretten til at bruge materialet. At bruge materialet kan indebære lagring, arkivering, 
reproduktion, redigering, ændring, distribution, trykning, udstilling, visning, udsendelse, 
tilrådighedsstillelse, formidling til offentligheden (bl.a. på sociale medier), skabelse af afledte 
værker, synkronisering, oversættelse eller anden anvendelse af materialet, både digitalt og 
fysisk. 

Den Europæiske Union erhverver også ret til at tillade videreanvendelse af materialet i 
overensstemmelse med Kommissionens afgørelse af 12. december 2011 om videreanvendelse af 
Kommissionens dokumenter (2011/833/EU). 

Den enkelte deltager skal også give afkald på sin ret til at blive identificeret som ophavsmand til 
materialet med henblik på ovennævnte brug. Ved at indsende videoen giver deltageren afkald på 
at udøve sine ideelle rettigheder og er indforstået med, at hans/hendes navn enten kan blive 

nævnt eller ikke nævnt, når videoen præsenteres for offentligheden (f.eks. ved at blive lagt op på 
et socialt medie). 


Gældende lovgivning 


28. 


Enhver uoverensstemmelse om disse betingelser er underlagt EU's lovgivning, om nødvendigt 
suppleret af Belgiens materielle lovgivning. I tilfælde af tvister og uoverensstemmelser eller krav, 
der udspringer af eller vedrører tvistens/uoverensstemmelsen genstand, kan disse ikke afgøres i 
mindelighed mellem deltageren og Den Europæiske Union, men skal indbringes for domstolen i 
Bruxelles, som har enekompetence. 


Databeskyttelse 


29. 


30. 


31. 


32: 


33: 


Denne aktivitet tilrettelægges af Europa-Kommissionens Generaldirektorat for Kommunikation, 
kontor A1 (den dataansvarlige). 

Personoplysninger, der er indsamlet (navn, nationalitet, fødselsdato, postadresse, e-mailadresse 
og konti på sociale medier), opbevares af den dataansvarlige, databehandleren eller deres 
betroede repræsentanter og vil kun blive anvendt i forbindelse med denne 
kommunikationsaktivitet. Oplysningerne vil ikke blive videregivet til tredjeparter. Oplysningerne 
vil blive opbevaret indtil 1 år efter udløbet af indsendelsesfristen og vil derefter automatisk blive 
slettet. 

Europa-Kommissionen har forpligtet sig til at sikre beskyttelse af personoplysninger. Alle 
personoplysninger behandles i overensstemmelse med forordning (EU) 2018/1725. Alle 
personoplysninger, der behandles af Generaldirektoratet for Kommunikation eller dets 
kontrahenter, behandles i overensstemmelse med denne forordning. Deltagerne kan i den 
specifikke databeskyttelseserklæring læse mere om behandlingen af deres personoplysninger, de 
kan gøre brug af deres rettigheder ved hjælp af de kontaktoplysninger, der er står i erklæringen. 
Hvis deltagerne ønsker at kontrollere, hvilke personoplysninger der er registreret, eller at få dem 
ændret, rettet eller slettet, eller hvis de har spørgsmål om de personoplysninger, der behandles i 
forbindelse med denne aktivitet, eller om deres rettigheder, kan de kontakte den dataansvarliges 
supportteam på: COMM-SOCIAL-MEDIA-TEAM@ec.europa.eu . 

Hvis dette ikke er tilstrækkeligt til at løse deres problemer, skal de kontakte Den Europæiske 
Tilsynsførende for Databeskyttelse. Der findes kontaktoplysninger og information om 
registreredes rettigheder på websitet for Den Europæiske Tilsynsførende for Databeskyttelse 


på: https://edps.europa.eu/. 


Kontakt 


34. 


35; 


Hvis en deltager ønsker at trække godkendelsen af betingelserne tilbage, kan han/hun kontakte 
Europa-Kommissionens kontor for strategisk kommunikation i Generaldirektoratet for 
Kommunikation ved at skrive til: 

COMM-SOCIAL-MEDIA-TEAM@ec.europa.eu. 

Hvis en deltager ønsker at stille spørgsmål før eller efter at have indsendt sin video, kan han/hun 
kontakte arrangøren ved at skrive til: 


COMM-SOCIAL-MEDIA-TEAM@ec.europa.eu. 


